open-index/open-wikipedia-markdown huggingface dataset:
Clueless

:*Se også [[Clueless (TV-serie)]].*

***Clueless*** er en amerikansk romantisk komedie fra 1995, regissert av Amy Heckerling. Handlingen er løst basert på romanen ''Emma'' av Jane Austen.

Hovedrollen som Cher Horowitz spilles av Alicia Silverstone.

Filmen ble etterfulgt en TV-serie med samme tittel.

## Handling
Cher Horowitz bor i et herskapshus i Beverly Hills sammen med sin velstående far Mel. Moren hennes døde under en fettsuging når Cher var baby. Cher er attraktiv og populær på skolen. Hun studerer på Bronson Alcott High School, med sin beste venn Dionne Davenport, som også er velstående og vakker. Dionne har et langvarig forhold til en populær student, Murray Duvall. Josh, Chers ste-bror, besøker henne når han går på college. Hun erter ham på grunn av hans idealisme, mens han erter henne for å være egoistisk, forfengelig og overfladisk.

Cher bestemmer seg for å gi tilbake til samfunnet ved å "adoptere" en mindre populær ny jente ved skolen, Tai Frasier. Cher og Dionne gir Tai en make-over, noe som gir Tai selvtillit og en ny stil. Cher forsøker å bli kvitt attraksjonen mellom Tai og Travis Birkenstock. Cher ønsker i stedet å lede Tai mot Elton, en kjekk og langt mer populær student. Imidlertid har Elton ingen interesse for Tai, og prøver og ønsker i steden å være sammen med Cher - som avviser ham.

En mote-bevisst ny student, Christian, tiltrekker Chers oppmerksomhet, og blir hennes kjæreste. Hun ønsker å forføre ham, men han avviser hennes romantiske fremskritt fordi han er homofil. Chers privilegerte liv får problemer når Tai's nyvunne popularitet fører vennskapet deres i problemer. Chers frustrasjon eskalerer, etter at hun mislykkes med å skaffe seg førerkort - og ikke kan endre resultatet. Når Tai bekjenner de romantiske følelsene hun har for Josh, og ber Cher om hjelp til å få ham som kjæreste, fører dette til en krangel mellom dem fordi Cher også er forelsket i Josh.

## Rolleliste
* Alicia Silverstone – Cher Horowitz
* Stacey Dash – Dionne Davenport
* Brittany Murphy – Tai Frasier
* Paul Rudd – Josh Lucas
* Dan Hedaya – Melvin Horowitz.
* Elisa Donovan – Amber Mariens.
* Justin Walker – Christian Stovitz
* Wallace Shawn – Mr. Wendell Hall
* Twink Caplan – Toby Geist
* Julie Brown – Millie Stoeger
* Donald Faison – Murray Duvall. Dionnes mangeårige kjæreste
* Breckin Meyer – Travis Birkenstock
* Jeremy Sisto – Elton Tiscia
* Nicole Bilderback – Summer Han
* Sean Holland – Lawrence

## Eksterne lenker
* 
*
Clueless (TV-serie)

***Clueless*** er en komiserie for ungdom som gikk på ABC fra 1996 til 1997 og på UPN fra 1997 til 1999. Hovedrollen i serien spilles av Rachel Blanchard, og ikke av Alicia Silverstone, som spilte den samme rollen i filmen. 

Historien følger tenåringen Cher som kommer fra en velstående familie, og vennene hennes samtidig som de går ved en videregående skole i Beverly Hills.

## Rollebesetning
* Rachel Blanchard som Cher Horowitz
* Stacey Dash som Dionne "Dee" Davenport
* Donald Faison som Murray Duvall
* Elisa Donovan som Amber Mariens
* Sean Holland som Sean Holiday (sesong 1-3)
* David Lascher som Josh Lucas (sesong 1)
* Twink Caplan som Ms. Toby Geist (sesong 1)
* Michael Lerner (sesong 1) / Doug Sheehan (sesong 2) som Mel Horowitz
* Wallace Shawn som Mr. Alphonse Hall (sesong 1)

## Referanser


## Eksterne lenker
*
Turkish Airlines

**Turkish Airlines** (tyrkisk *Türk Hava Yolları*) (THY) er det nasjonale flyselskapet i Tyrkia med hovedkontor i Istanbul. Turkish Airlines er et firestjerners flyselskap og opererer i et nettverk med ruter til 103 internasjonale og 28 nasjonale byer, tilsammen 134 flyplasser, i Europa, Asia, Afrika, og USA. Selskapets hovedbase ligger på Istanbul Airport (IST), Istanbul, med en mindre base på Esenboğa internasjonale lufthavn (ESB), Ankara, og Sabiha Gokcen International Airport (SAW), Istanbul. I 2006 fraktet selskapet 17.5 millioner passasjerer. Selskapet har rundt 12,000 ansatte og er medlem av Star Alliance.

## Priser og kåringer
* Skytrax: Beste flyselskap i Europa 2012 (Best Airline in Europe Award for 2012)
* Skytrax: Beste flyselskap i Europa 2011 (Best Airline in Europe Award for 2011)
* Skytrax: Best Premium Economy Seats for 2011 
* Skytrax: Best Airline Southern Europe 
* Air Transport World: Market Leader Award 2011 
* Skyscanner: Beste mat ombord, 2012 (Best inflight food) 
* Freddie Awards: Program of the Year
* Freddie awards: Best Affinity Credit Card 
* World Travel Awards: 2010 Europe`s Leading Airline.  
* World Travel Awards: Nominasjoner i flere kategorier i årene 2010-2012.
*

## Frakt
**Turkish Airlines Cargo** er fraktedelen av Turkish Airlines, de betjener en flåte av A310-300F fraktefly.

## Flåte
Turkish Airlines flåte inneholder følgende fly mars 2021:

## Referanser

## Eksterne lenker
*
Robert Förster

**Robert Förster** (født  27. januar 1978 i  Markkleeberg, Sachsen) er en tysk, tidligere profesjonell syklist. Han ble profesjonell i 2001, og var seks sesonger på Team Gerolsteiner før laget ble lagt ned. Deretter syklet han for Team Milram i to sesonger før også dette laget ble lagt ned. 

Han vant den 21. etappen i Giro d'Italia i 2006 og den 5. etappen i 2007 i samme ritt.

## Referanser


## Eksterne lenker
* 
*
De internasjonale øylekene 1991

**De internasjonale øylekene 1991** (**De 4. internasjonale øylekene**) ble avholdt på Wight i perioden 23. juni til 29. juni 1991. Arrangør av øylekene er International Island Games Association.

## Medaljefordeling

## Idretter

* Badminton – resultater
* Bueskyting – resultater
* Bordtennis – resultater
* Fotball – resultater
* Friidrett – resultater

* Golf – resultater
* Judo – resultater
* Skyting – resultater
* Svømming – resultater

* Sykling – resultater
* Tennis – resultater
* Turn – resultater
* Volleyball – resultater

## Eksterne lenker
* Forth Island Games - Aland Islands 1991 hos iiga.org
Crosskart

**Crosskart** er en form for motorsport som er delt inn i seks klasser; MINI, 85 cm³, 125 cm³, 250 cm³,  650 cm³ og Extreme.

En crosskart består i hovedsak av en ramme(veltebur), motor, fire hjul, ratt, pedaler og karosseri. I Norge finns det kun to crosskartprodusenter, NorCart og IC-kart. Det finnes mange andre typer crosskarter, som EAS-kart, Benzon-kart m. fl. Noen lager sin egen crosskart for hånd. 

Extreme-crosskartene er mest kjent fra Spania, Frankrike, Portugal og Italia, og bygges med sjeldenhet i Norge. 

I Norge kjøres det Norgescup og Norgesmesterskap for crosskart. Norgescupen kjøres i 85-klassen, mens det er NM for 125, 250 og 650 klassen. 
I tillegg kjøres det om Sprint-cuper, utenlandske mesterskap (SM, DM) samt NEZ Championship (North European Zone).

## MINI-klassen
Det benyttes 270 cm³ (9 HK) 4-taktsmotor med slureclutch.
Enhetsdekk og kun brems på bakhjulene.
Aldergrenser f.o.m. det året man fyller 6 år t.o.m. det året man fyller 11 år.

## 85-klassen (Klasse 1)
Det benyttes standard (utrimmet) 2-taktsmotor med gir fra en crossykkel.
Enhetsdekk og kun brems på bakhjulene.
Kun vanlig bensin tillatt.
Aldergrenser f.o.m. det året man fyller 8 år t.o.m. det året man fyller 13 år.

## 125-klassen (Klasse 2)
Det benyttes trimmet 2-taktsmotor med gir fra en crossykkel.
Enhetsdekk og kun brems på bakhjulene.
Kun vanlig bensin tillatt.
Aldergrenser f.o.m. det året man fyller 11 år t.o.m. det året man fyller 16 år.

## 250-klassen (Klasse 3)
Det benyttes trimmet 2-taktsmotor med gir fra en crossykkel.
Enhets racing-dekk og kun brems på bakhjulene.
Racing-bensin tillatt.
Aldersgrenser f.o.m. det året man fyller 14 år.

## 650-klassen
Det benyttes trimmet 4-taktsmotor med gir fra en crossykkel.
Enhets racing-dekk og brems på alle 4 hjul.
Racing-bensin tillatt.
Aldersgrenser f.o.m. det året man fyller 15 år.

## Extreme-klassen
Det benyttes standard, utrimmet motorsykkelmotor på maksimalt 750 cm³ og fire sylindere. Tre forskjellige dekktyper med svært like egenskaper er tillatt. Kan kjøres f.o.m det året man fyller 16 år.

Klassen har svært strenge regler om trimming og kun pumpebensin er tillatt.

## Se også
* Liste over racerbaner i Norge
* Gokart

## Referanser


## Eksterne lenker
Norsk-Crosskart 
Norsk Crosskartforening
Norbusang

**Norbusang** er et samarbeidsorgan for nordiske ​barne- og ungdomskororganisasjoner. Fram til 2010 var samarbeidsorganets kortform **Norbusam** (forkortet fra **Nordisk barne- og ungdomskorsamarbeid**) er en sammenslutning av nordiske organisasjoner som arbeider for barne- og ungdomskor. Navnebyttet fra Norbusam til Norbusang ble vedtatt på rådsmøtet i Hillerød, 2. oktober 2010. Siden den gang har både rådet og festivalen hatt samme navn.

En av Norbusams viktigste foretak er hvert år å arrangere Norbusang, en stor festival hvor barne- og ungdomskor samles fra hele Norden.

Norbusam-rådet hadde sitt første møte i Stockholm i oktober 1982. Der var Norge, Finland og Sverige representert. Noen år senere ble Danmark også med. Virksomheten skjøt fart med økonomisk støtte fra Nordisk Kulturråd. Fra 1996 var også Island med i rådet.

Nåværende president i Norbusam er Nils Hidle fra Norge som ble valgt i 2013.

## Norbusams presidenter
*Sven Olof Ray fra Finland (1985–1986)
*Ann Sætre fra Norge (1986–1987)
*Perry Göransson fra Sverige (1988)
*Stefan Sköld fra Sverige (1988–1989)
*Perry Göransson fra Sverige (1990)
*Henrik Colding-Jørgensen fra Danmark (1991)
*Bo Rosenberg fra Finland (1991–1995)
*Kari Olene Oma Rønnes fra Norge (1995–2002)
*Anne Johansson fra Sverige (2002–2009)
*Ivar Mæland fra Danmark (2009-2013)
*Nils Hidle fra Norge (2013-)

## Eksterne lenker
*
Gunnar Halbjørhus

**Gunnar Halbjørhus** (født 2. november 1970 fra Hemsedal) ble skytterkonge under Landsskytterstevnet på Oppdal i 2003, og på Landsskytterstevnet i Steinkjer i 2007. Seieren i Steinkjer kom etter omskyting med Jørgen Andersen fra Hommelvik som ble skytterprins.

## Andre titler
* Gullmedalje lagskyting 300m standardrifle Militært VM 2006
* Gullmedalje lagskyting 300m rifle hurtigskyting Militært VM 2006

## Referanser


## Eksterne lenker
* Det frivillige Skyttervesens hjemmesider
Batterseaskjoldet

**Batterseaskjoldet** er et skjold laget av bronseplater. Det er datert til 1. århundre f.Kr. eller begynnelsen av 1. århundre e.Kr.. En tidligere dato er en mulighet, med forslag på datering helt tilbake til 300 f.Kr.. 

Skjoldet ble funnet i 1857 i Themsen ved Battersea i London, og man antar at det hadde blitt ofret som en rituell gave til en guddom eller elveånder. Andre gjenstander av bronse og jern, samt menneskeskaller, har blitt funnet i Themsen og andre britiske elver. Skjoldet ville antagelig ikke vært brukbart i kamp, og kan være laget som en seremoniell gjenstand. Det trekkes frem som et viktig eksempel på kultisk aktivitet i Londonområdet før grunnleggelsen av romersk Londinium. 

Skjoldet er dekorert med repoussering, det vil si relieff som er banket ut fra baksiden. Den består av sirkler og spiraler i keltisk stil. Det er stilt ut på British Museum. 

## Eksterne lenker

* Bilder fra British Museum
Matchvinner

**Matchvinner** er et begrep som brukes særlig i forbindelse med lagidretter om den spilleren som skårer vinnerlagets siste mål eller poeng, særlig i kamper hvor vinnerlaget bare vinner med ett mål eller poeng. En målvakt kan også betegnes som matchvinner dersom han har mange gode eller én avgjørende redning, for eksempel av straffespark i fotball og straffekast i håndball.

## Se også
* Most valuable player
Parasoll

En **parasoll** er en paraplyliknende skjerm som skal skygge for sola og beskytte mot varmen, lyset og ultrafiolett stråling. Skjermen er vanligvis av tekstil og utspent på et stativ som er formet av spiler øverst på en stokk slik at det dannes et tak med en søyle i midten. Store parasoller brukes ofte sammen med hagemøbler, på utekafeer og på strender om sommeren. Mindre parasoller bæres som små paraplyer.

Ordet *parasoll* har kommet til norsk via fransk og er dannet av de italienske ordene *parare*, som betyr «å beskytte mot», og *sole*, «sol». Store parasoller kalles på fransk *parasol*, mens små, håndholdte kalles *ombrelle*, et ord hentet fra italiensk *ombrello* og latin *umbella*, det vil si «liten skygge», jamfør det latinske *umbra*, «skygge».

## Historikk


Fil:Passignano Michelangelo che da il modellino di San Pietro a Paolo IV.jpg|Parasoll ble brukt som verdighetstegn for katolske geistlige da Michelangelo viste modellen av kuppelen i Peterskirken på 1540-tallet. Utsnitt av maleri i Casa Buonarroti i Firenze.
Fil:BermudaBeach1929.jpg|Flyttbare strandparasoller i bruk av turister på Bermuda 1929.
Fil:Cocktail Umbrella.jpg|Små parasoller av papir kan brukes som pynt i drinker og cocktailer.


## Se også
* Baldakin
* Markise
* Paraply
* Solbading

## Eksterne lenker
*
Parasoll (andre betydninger)

**Parasoll** kan referere til:

* Parasoll, en anordning for å skygge for solen
* Parasollsopp, en gruppe sopp
* Parasollmoser, en gruppe bladmoser
Tau (elementærpartikkel)

Et **tauon** er en elementærpartikkel i gruppen leptoner.

Antipartikkelen til tauonet kalles **[[antitauon]]**. Partikkelen og antipartikkelen har identiske egenskaper, bortsett fra at de har motsatt ladning. Se tabell.
Æthelred, ealdorman av Mercia

**Æthelred av Mercia** (også skrevet *Aethelred*, død 911) var en ealdorman som styrte området og det tidligere kongedømmet Mercia i England fra ca. 883 til sin død. Formelt var han ealdorman (jarl) over området; Mercia hadde kommet under kontrollen til Wessex, og Æthelred hadde derfor ikke kongetittel, men karakterisert som «herre over mercianerne».

Han var gift med Æthelflæd, som var datter av Alfred av Wessex. I 886 gav Alfred han posisjonen som guvernør for London. Etter gjenerobringen av Danelagen brukte Alfred sin svigersønn for å kontrollere den østlige delen av området. 

Æthelred kjempet i flere slag mot waliserne. På et tidspunkt ba Brochwael av Gwent om hjelp fra Alfred mot ham. I august 910 kjempet Æthelred i slaget ved Tettenhall, mot den siste store vikinginvasjonen. Hans hustru Æthelflæd fikk i den siste tiden Æthelred levde mye makt. Det er mulig at han døde av skader og sår han pådro seg i slaget, og at dette er årsaken til at han ikke kunne styre selv mot slutten. Etter hans død fortsatte Æthelflæd å være en dominerende person i Mercia, noe som hjalp hennes far i samlingen av England. 

## Referanser
Oshobevegelsen

**Oshobevegelsen** er en nyreligiøs bevegelse og sekt som ble grunnlagt og er inspirert av den indiske guruen og mystikeren Osho (tidligere kjent som Bhagwan Shree Rajneesh, 1931–1990). Sentre, grupper og enkeltpersoner som har blitt inspirert av Osho og hans teknikker kan bli funnet over hele verden, også Norge, men bevegelsen er mest synlig i India og Nepal.

Bevegelsens synkretiske lære kombinerer elementer fra vestlig filosofi, hinduisme, zen og andre religiøse kilder og med en blanding av vestlig psykoterapeutisk tilnærming

Gurudyrkelsen av Osho oppsto i byen Pune i India, men på slutten av 1980-tallet flyttet han og mange av hans tilhengere til Antelope, en liten kommune i Oregon i USA. Sekten ble kontroversiell da den kom i konflikt med lokalbefolkningen. Meditasjonssenteret kollapset etter at det ble bevist at sektmedlemmer hadde utført rekke kriminelle handlinger, blant annet bioterror med salmonellabakterier i matvarer og drapsforsøk på offentlige tjenestemenn. Flere sektmedlemmer ble dømt til lange fengselsstraffer. Rajneesh ble utvist fra USA og returnerte til Pune der han døde i 1990.

Bevegelsens hovedsenter er i dag «Osho International Meditation Resort» (*Oshos internasjonale meditasjonsferiested*) i Pune.
## Referanser


## Eksterne lenker
* Osho International Meditation Resort
* sannyas.org incl. Sannyas Wiki
* Neosannyas.org
* Considering Controversy and Stagnation in the Osho Rajneesh Movement
* Article ''The Rise and Fall of Rajneeshpuram'' in ''Ashé Journal''
* Factnet.org: Bhagwan Sri Rajneesh – Osho
Sekundærfarge

**Sekundærfarge** er en blanding av to primærfarger. Det må være like stor del av begge primærfargene som blir blandet. 
Subtraktiv fargeblanding av rød og gul gir oransje, rød og blå gir lilla og blå og gul gir grønn. Videre blanding gir brune og tildels grå og svarte farger.

## Referanser
Ursula K. Le Guin

**Ursula Kroeber Le Guin** (født 21. oktober 1929, død 22. januar 2018) var en amerikansk forfatter som er mest kjent for sine bokserier om science fiction-universet Ekumen og fantasiverdenen Jordsjø.

Med utsikt til Mount St. Helens fra vinduene sine i hjembyen Portland sendte Leguin helten sin, Ged, også kalt «spurvehauken», til en skole for trollmenn i et øyrike fylt av magi - 30 år før Harry Potter. Hun roser JK Rowling for å ha bidratt til *[[fantasy]]*, men synes Rowling kunne vært rausere mot sine forgjengere innenfor genren: «*Jeg var vantro over anmeldere som syntes den første boken hennes var vidunderlig original. Hun har mange fortrinn, men originalitet er ikke blant dem. Det såret meg.*» Både *The left hand of darkness* og *The dispossessed* vant Nebula- og Hugo-prisene. *The Lathe of Heaven* fra 1971 legger handlingen til et dystopisk Portland, der en mann med evnen til å omgjøre sine drømmer til virkelighet, manipuleres på skjebnesvanger måte av en psykiater.

## Bøker på norsk
* *Skog vil si samfunn* (Gyldendal Norsk Forlag, 1979) ISBN 8205116563
* *Fortellinger fra Orsini* (Gyldendal Norsk Forlag, 1979) ISBN 8205120005
* *Mørkets venstre hånd* (Gyldendal Norsk Forlag, 1980) ISBN 8205124272
* novellen «Det nye Atlantis» i antologien *Nye Atlantis* (Bok og Magasinforlaget, 1982) ISBN 8290387024.

;Jordsjø-serien 
* *Trollmannen fra Jordsjø* (Gyldendal Norsk Forlag, 1978) ISBN 8205112673
* *Atuans gravkamre* (Gyldendal Norsk Forlag, 1979) ISBN 8205118698
* *Den fjerneste kyst* (Gyldendal Norsk Forlag, 1980) ISBN 8205123225
* *Tehanu* (Gyldendal Norsk Forlag, 1993) ISBN 8205217327

## Referanser


## Eksterne lenker
* 
* 
*
Ulvøya (Oslo)

**Ulvøya** ligger i Indre Oslofjord, teknisk sett i Bunnefjorden, bare åtte kilometer fra Rådhusplassen i Oslo Sentrum. Adkomsten til Ulvøya skjer via Ulvøybrua fra Mosseveien. Ulvøya er kjent for Sydstranda, en populær sandstrand på øyas sydspiss, eiet og drevet av Ulvøya Vel. 

## Natur
Øya er på ca. 300 da, og flere steder på øya er preget av kalkfuruskog, en sjelden skogtype i Norge. Denne skogtypen er vernet på Malmøya. Skråningen mot sjøen i nordvest er av Miljødirektoratet listet som en viktig naturtype, hvor det vokser grønnburkne. Denne planten er ellers ikke vanlig i Oslo. Miljødirektoratet oppgir om skråningen at «Utsiktshogster er en trussel mot de biologiske verdiene.»

Også på Sydstranda finnes en særegen naturtype, på ryggen mot vest. Dette er gammel slåttemark, og det er funnet interessante karplanter her.

På østsiden av øya er landets eneste (siste) naturlige forekomst av planten dvergtistel. Dette er også verdens nordligste forekomst, og den har status *kritisk truet* (CR) på rødlista. Men også denne forekomsten holdt på å bli ødelagt av utbygging. Ved hjelp av frøinnsamling, er den nå dyrket fram, og satt ut på naboøya Padda.

## Eiendom
Ved reformasjonen ble Ulvøya krongods, overført fra Mariakirken. Øya har vært bebodd i hvert fall fra 1500-tallet, da Tosten Tostensen var leietaker. Ved folketellingen i 1801 var det fortsatt bare ett hus på øya, bebodd av 14 mennesker. Ved folketellingen i 1865 er det to hus med til sammen 20 mennesker (det ene av disse husene brant i 1935). På 1870-tallet ble øya overtatt av Ludvig Lange Dybwad, bror av bokhandler Jacob Dybwad. Han eide øya til sin død i 1896, hvoretter øya hadde flere eiere. Folketellingen i 1921 viser forsatt bare to husstander/familier, hvorav i alt 5 personer var over 23 år. I 1923 ble øya kjøpt av Kristian Gjølberg, som utarbeidet planer for brofobindelse og veier. Brua ble bygget i 1928, og kostet omkring 1/4 million kroner. Gjølberg anla også et vannverk, ved Vargveien 30. Øya ble så utparsellert, og planen den gang omfattet 150 villaer. Øya har i dag nærmere 1000 innbyggere.

## Kuriosa
En kuriositet er det at ett av de tidligste hastighetsløp for biler (kanskje det aller første), foregikk på den islagte Bunnefjorden i 1912, med start og mål mellom Ulvøya og Nordstrand.

Av andre arrangementer kan nevnes «Ulvøya rundt», en distansesvømming på 2250 m arrangert av Nordstrand Idrettsforening i årene 1930–1952.
Dette stevnet ble i 2014 arrangert igjen under navnet «Ulvøen Rundt - Open Water» arrangert av Nordstrand IF sin Triathlongruppe i samarbeid med Lambertseter Svømmeklubb og Ulvøya Vel. 54 deltakere fullførte. Beste tid var 33'00 siste var i mål på 1:46'29. I gamle dager startet stevnet på fastlandet på Nordstrand-siden, men start og mål ble i 2014 flyttet til Sydstranda.

## Referanser




## Eksterne lenker
* Kort presentasjon av Ulvøya med kart og bilder
* Velforeningens hjemmeside
* Historisk turtips på Ulvøya
Lavendelslekta

* *[[Lavandula angustifolia]]*
* *[[Lavandula canariensis]]*
* *[[Lavandula dentata]]*
* *[[Lavandula lanata]]*
* *[[Lavandula latifolia]]*
* *[[Lavandula multifida]]*
* *[[Lavandula pinnata]]*
* *[[Lavandula stoechas]]*
* *[[Lavandula viridis]]*
* *[[Lavandula x intermedia]]*

**Lavendler** (*Lavandula*) utgjør en planteslekt i leppeblomstfamilien. Den har flere titalls arter og kultivarer, men 20-30 arter og former regnes som utbredt. Lavendel dyrkes ofte som hageplante, og bladene gir en god duft som kan anvendes i produksjon av kosmetikk og såpe. Hele planten er dessuten spiselig og bladene kan has som krydder i salat eller ved steking.

Lavendel-artene har spisse, lansettformede blader med en midtnerve, og normalt stjernehår. Blomstene er blå og sitter i klaser, hver blomst er trakt- eller trompetformet med langt blomsterrør og relativt små kronblader.

## Eksterne lenker
* 
* https://spitalfieldslife.com/2021/06/08/the-lavender-fields-of-surrey/ Lavendeldyrkning i Surrey
Fylkesvei 121 (Rogaland)

**Fylkesvei 121 i [[Rogaland]]** går mellom Gjedrem og Bjerkreim i Bjerkreim. Veiens lengde er 3,4&nbsp;km.

2019 ble veien del av fylkesvei 4306.

## Kommuner og knutepunkter

* Gjedrem
*Arm til  Byrkjemo (0,1&nbsp;km)
* Bjerkreim

## Referanser


## Eksterne lenker
* Vegvesenets vegkart
ZAZ

**ZAZ** eller *Zaporizhia Bilfabrikk* (Ukrainsk: **ЗАЗ**, Запорізький автомобілебудівельний завод) er Ukrainas største bilprodusent, og holder til i byen Zaporizjzjia. Merket er også kjent under sitt tidligere navn, *AvtoZAZ*.

## Historie

Selskapet ble etablert i 1960 som ZAZ (*Zaporozhskiy avtomobil'nyi zavod*) for å produsere en kopi av Fiat 600 &mdash; en billig bil for folket. Fra 1975 til 2002 var fabrikken en del av selskapet AvtoZAZ.

Modellene med navn «Zaporozhets» (Ukrainsk: *Запорожець*) ble drevet av en luftkjølt, bakmontert V4 produsert av MeMZ. Karosseriet på de tidlige modellene, 965, var svært likt Fiat 600. Den redesignede 966 var mer lik en NSU Prinz. Til tross for dårlig driftssikkerhet ble de raskt svært populære i Sovjetunionen.

De nyere forhjulsdrevne bilene var basert på ZAZ Tavria (i produksjon siden 1980-tallet), og ble drevet av en vannkjølt, frontmontert MeMZ-motor.

Da selskapet **AvtoZAZ-Daewoo** ble stiftet som en joint venture med Daewoo Motors i 1998 ble ZAZ tildelt en eierandel på 50% i det nye selskapet på vegne av AvtoZAZ. Daewoo Motors gjorde store investeringer og etablerte produksjon av sine egne modeller, samtidig som de beholdt og moderniserte ZAZ-merket. Samme år begynte produksjonen av Daewoo Lanos, parallelt med montering av flere eldre VAZ-modeller.

I 2001 gikk Daewoo Motors konkurs, og Ukrainian Automobile Corporation (UkrAVTO) kjøpte AvtoZAZ i 2002. Alle fabrikkene ble overført til ZAZ, og selskapet fikk en ny logo. Daewoos del i samarbeidet ble kjøpt opp av sveitsiske *Hirsch & CIE* i 2003.

Ilyichyevsk-fabrikken brukes i dag til montering av Chevrolet Aveo og Chevrolet Lacetti. En tilpasset versjon av Lanos med motor fra MeMZ, Daewoo Sens, ble satt i produksjon i 2002. Mot slutten av 2004 startet fullskalaproduksjon av modellen ZAZ Lanos T150.

## Eksterne lenker
*
Fylkesvei 4268

**Fylkesvei 4268** går mellom Ualand og Rotten i Lund.

Frem til 2019 hadde veien betegnelsen fylkesvei 16 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Nils Ivar Agøy

**Nils Ivar Agøy** (født 1959)  er en norsk historiker, teolog, oversetter og forfatter. Han er professor ved Institutt for økonomi, historie og samfunnsvitenskap ved Universitetet i Sørøst-Norge.

Agøy underviser i historie og idéhistorie ved Universitetet i Sørøst-Norge, og har skrevet en rekke bøker og artikler om blant annet den norsksvenske unionsstriden, fredsbevegelsen, arbeiderbevegelsen og mellomkrigstidens hemmelige militærapparat. Videre har han skrevet og snakket mye om Tolkien og hans bøker, både i inn- og utland.

Han mottok i 1995 Bastianprisen for sin oversettelse av boken *Silmarillion* skrevet av J.R.R. Tolkien. I 1981 var han også en av initiativtakerne til opprettelsen av Arthedain som er Norges Tolkienforening og han ble utnevnt som deres første æresmedlem for sitt arbeid i foreningen.

## Annet
Nils Ivar Agøy er gift med Berit Hagen Agøy, som er generalsekretær i Mellomkirkelig råd.

## Bibliografi
*  
* *For konge og fedreland?*,  2001
* *Mytenes mann - J.R.R. Tolkien og hans forfatterskap*, 2003
* *Kirken og arbeiderbevegelsen. Spenninger, skuffelser, håp* 2011
* *Kirken og arbeiderbevegelsen. Knuste drømmer* 2023

;Oversettelser
*  
*  
* Tolkien, J.R.R. *[[Ufullendte fortellinger]]*, 2004

;Vitenskapelige artikler 
* *It will serve to increase our Union difficulties. Norway, Sweden and the Hague Peace Conference of 1899.* Historisk tidsskrift 2000 79: 2
* *Forsvarsminister Quisling og den indre militære sikkerheten* Historisk tidsskrift 1992 71: 123-169 
* *Om å konstruere konspirasjoner. [[Lars Borgersrud]] og det norske forsvaret under den svensk-norske krig.* Historisk tidsskrift 2002 81: 4

## Referanser


## Eksterne lenker
Tunejolla

Tunejolla er ei klinkbygd og flatbunnet trejolle som ble utviklet i Skaars båtbyggeri i Jelsnes i Sarpsborg kommune i 1936. Båttypen fikk stor utbredelse i Oslofjord-området, og det fantes også et utsalg av båttypen i Danmark. Tunejolla bygges ikke lenger.

## Tunejolla
Som type er denne enestående båten videreutviklet fra den alminnelige båttypen eike med spiss forstavn, et akterspeil og flat bunn med eller uten kjøl. Båtbyggeren Einar Skaar, som tilhørte en aktiv båtbyggerslekt i Østfold, videreførte tradisjonen med å tenke nytt og oppfant en ny variant av eiken som ble kalt «eke» i Østfold.

Skaar kalte den nye båten for *Stavneke,* det var en henvisning til at forstavnen var uten speil. Skaar byttet navnet raskt ut etter at en som besøkte båtbyggeriet på Tune, utbrøt etter å ha sett en ferdig båt: «Dette var en pen Tunejolle». Slik ble den nye båttypens navn; *Tunejolle*.

Tunejollen var en elegant båt med godt utseende som kunne ta seg fram på grunne farvann. Tunejolla ble fort en suksess etter restriksjonene på import av utenbordsmotorer (da ofte kalt påhengsmotor) ble opphevet i 1957. Som et billig alternativ som kunne brukes på mindre, plattgattede robåter, ble utenbordsmotoren meget fort populær.

Pram hadde vært et populært valg for dem som vil ha en utenbordsmotor på en liten robåt. Den spisstevnete robåten med akterspeil og opptil 16 fots lengde, ble meget ettertraktet, og på de største modellene var det plass for vindskjerm og kalesje. Dermed fremsto de største tunejollene som større, åpne båter med en viss beskyttelse mot sjøsprøyt og vær, og fremfor alt som perfekt for utenbordsmotor.

Båtbyggeren Kristian Skaar tilhørte den fjerde generasjonen av sin slekt. En tid hadde forespørselen vært så stor at båtbyggeriet produserte ca. 300 småbåter i året i 1960-årene. På folkemunne ble disse som regel kalt *Skaarbåter* lokalt, fordi det var ikke bare tunejoller som var satt i produksjon. I båtbyggeriets storhetstid ble det også bygget seilbåter og motorsnekker. Båtproduksjonen ble lagt ned i 2013.

## Variantene
Gjennom historien hadde båtbyggeriet konstruert et antall varianter tilpasset kundens ønsker og forespørsel om hvordan den skulle brukes, som seilbåt, robåt eller motorbåt.

### Tunejoller i tre
* Tunejolla- standard 9 ft, den minste utgaven som robåt
* Tunejolla- standard 13 ft, landstedbåt med årer eller utenbordsmotor
* Tunejolla- standard 16 ft seilbåt (spriseil) med en kjølkasse med senkekjøl av stål
* Tunejolla- Bred/Høy 16 ft, en romslig robåt som kan ha utenbordsmotor
* Tunejolla- Bred/Høy «Viking» 16-17 ft, motorbåt med vindskjerm og kalesje i tillegg til et fordekk.

### Plastbåtene i produksjon fra 1970 til 1980-tallet
* Øvre Tune-båt 13 åpen 
* Øvre Tune-båt 13 med dekk og vindskjerm
* Øvre Tune-båt 15
* Øvre Tune-båt 16 åpen
* Øvre Tune-båt 16 med dekk og vindskjerm
* Øvre Tune-båt 18

## Litteratur
* Gøthe Gøthesen: *Motorbåten Fra snekke til motorkrysser, fra ferieferd til smuglertokt* 1997 ISBN 82-00-22771-5
* Espen Skjærbakken: *Indre Østlandets trebåter* 2005 ISBN 82-90660-24-3

## Eksterne lenker
* Tunebåtene fra Øvre Tune Båtbyggeri
Riksheimdal kraftverk

**Riksheimdal kraftverk** er et vannkraftverk i Sykkylven kommune i Møre og Romsdal. 

Kraftverket utnytter et fall i Riksemelva fra inntaksmagasin i Storevatnet til Dammen, som er inntaksmagasin for Riksheim kraftverk.

Installert effekt er 4,5 MW fra en peltonturbin. Midlere årsproduksjon er på 20 GWh. 

Kraftverket startet produksjonen i 2003. Det eies av Sykkylven energi, som igjen er heleid av Sykkylven kommune.

## Referanser


## Kilder
* 
* NVE vannkraftdatabase
* Sykkylven energi
Austroasiatiske språk

**Austroasiatiske språk** er en språkfamilie i Sørøst-Asia og det nordøstlige India. Navnet kommer fra greske ordrøtter og betyr *Sør-Asia*. De austroasiatiske språkene snakkes ikke i en sammenhengende region, fordi den splittes opp av andre språk og språkfamilier. Det har blitt antatt at talerne av austroasiatiske språk tilhører en veldig gammel befolkning i Sør- og Sørøst-Asia, og at talerne av de andre språkene har kommet til regionen seinere. Blant disse finner man talere av indoeuropeiske språk, tai-kadai-språk og sinotibetanske språk.

## De austroasiatiske språkenes inndeling
Språk med minst 1 million som snakker det står i **fet skrift**. Markeringen >>> viser til viktige språk.

Den følgende inndelinga viser den austroasiatiske språkfamilien med greiner og de viktigste språkene:

**Austroasiatisk** (157 språk, 95 millioner talere; nordøstlige India, Sørøst-Asia)

***[[Mundaspråk]]** (19 språk, 10 millioner talere; nordøstre  og sentrale India)
** **Nordlige mundaspråk** (10 språk, 9,5 millioner) >>> **[[santali]]** (6 millioner), **[[mundari]]** (1 million), **ho** (1 million), **korku** (500 000).
** **Sørlige mundaspråk** (9 språk, 600 000) >>> kharia (280 000), sora (300 000).

***[[Mon-khmer-språk]]** (132 språk, 85 millioner talere)
** **Khasigruppa** (3 språk, 1,1 million talere; nordøstlige India) >>> **khasi** (1 million), pnar 100 000).
** **Palaung-Wagruppa** (20 språk, 1,8 millioner talere; Burma, Sør-Kina, Laos, Thailand) >>> rumai (150 000), shwe (150 000), pale (300 000), wa (600 000), praok (500 000).
** **Kammugruppa** (14 språk, 600 000; Laos, Thailand, Vietnam) >>> kammu (500 000).
** **[[Khmer (språk)|Khmer]]** (1 språk, Kambodsja, Vietnam) >>> **kambodsjansk** (**khmer**) (8 millioner, inklusive andrespråkstalere 10 millioner).
** **Katugruppa** (16 språk, ca. 1 million; Laos, Thailand, Vietnam) >>> kuy-suei (400 000), so (160 000), bru (130 000).
** **Bahnargruppa** (36 språk, 1 million; Vietnam, Laos, Kambodsja) >>> Bahnar (140 000), Ko'ho (Sre) (100 000), Mnong (200 000).
** **Peargruppa** (6 språk, 12 000; Kambodsja).
** **Viet-Muonggruppa** (10 språk, 71 millioner; Vietnam, Laos) >>> **[[vietnamesisk]]** (70 millioner), muong (1 million).
** **Mon-språk** (2 språk, 1 million; Burma), **mon** (knapt 1 million), nyakhur (maks. 10 000).
** **Palyu-Pakangruppa** (5 språk, 15 000; Sør-Kina).
** **Asligruppa** (19 språk, 60 000; Malackahalvøya) >>> semang (10 000), senoi (20 000).

***[[Nikobariske språk]]** (6 språk, 35 000; Nikobarene) >>> car (30 000).

## Litteratur
* Benedict, Paul K. (1975): *Austro-Thai Language and Culture.* New Haven: HRAF Press, ISBN 0-87536-323-7 (Om den austriske og austro-thai-hypotesen)
* Parkin, Robert (1991): *A Guide to Austroasiatic Speakers and Their Languages.* (Oceanic Linguistics Special Publication; 23). Honolulu: University of Hawaii Press, ISBN 0-8248-1377-4

## Eksterne lenker
* Ernst Kausen, Die Klassifikation der austroasiatischen Sprachen. (DOC)
* Kart over de austroasiatiske språkenes utbredelse.
Sekstilliard

**Sekstilliard**, eller 1039, eller 1&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000 er det samme som 1000 sekstillioner eller en milliard kvintillioner.

## Se også
* Den korte og den lange skalaen for store tall

## Referanser
Riksheim kraftverk

**Riksheim kraftverk** ligger på Riksheim i Sykkylven kommune, Møre og Romsdal. Det utnytter et fall på 259 meter i Riksemelva, fra innsjøen Dammen ned til sjønivå. Tilførende vann inkluderer Trollvatnet, Storevatnet og flere mindre vatn i Riksheimdalen.

Kraftverket ble satt i drift i 1918 og modernisert flere ganger. I 2013 ble et nytt anlegg bygget med nedgravde rør og en installert effekt på 5,3 MW. Det benytter en peltonturbin og har en gjennomsnittlig årsproduksjon på 26 GWh.

Kraftverket eies av Sykkylven energi.

## Historie
De første som fikk kraft fra stasjonen var de næremest i Sørestranda, og det ble feiring i det lokale skolebygget med en pære som ble hengt opp i lokalet.

## Referanser


## Kilder
* 
* NVE vannkraftdatabase
* Sykkylven energi 
* Christie Partner om nybygget (arkiv)
Velvet Belly

**Velvet Belly** er en pop/rock-gruppe opprinnelig fra Kristiansand. Bandet startet som en trio i 1989, og fikk med seg vokalist Anne Marie Almedal året etter. De ga ut to album før de fikk et bredere publikumsgjennomslag med sitt tredje album *Window Tree* i 1994. Albumet førte til kontrakt med plateselskapet BMG som gjenutga albumet med nytt cover og nå også med Europa som marked. 

I forbindelse med albumet *Lucia* som ble gitt ut i 1997, ble Vidar Ersfjord med som keyboardist og bandets femte medlem. For albumet fikk bandet Spellemannprisen 1997 i klassen popgruppe. Bandet har samarbeidet med musikeren og forfatteren Erik Honoré som har produsert alle albumene. 

## Medlemmer
* Kay Rune Rasmussen: slagverk, piano
* Tor Henning Leh: gitar
* Pål Aanensen: bass  (-2001)
* Anne Marie Almedal: vokalist (1990–)
* Vidar Ersfjord: keyboard (1997–)

## Diskografi
* *Colours* (dBut, 1992) (gjenutgitt med nytt cover av BMG 1995)
* *Little Lies* (dBut, 1993)
* *Window Tree* (dBut, 1994)
* *Window Tree* (BMG, 1995) (gjenutgivelse på nytt plateselskap)
* *The Landing* (BMG, 1996)
* *Lucia* (BMG, 1997)
* *Velvet Belly* (Playground, 2003) dobbeltalbum

## Eksterne lenker
* 
*  Biografi fra Norsk pop- og rockleksikon
Quốc ngữ

**Quốc ngữ** (av kinesisk 國語, *guoyu*, «nasjonalt språk»), forkortelse for **chữ quốc ngữ** («skrift for det nasjonale språket»), er den varianten av det latinske alfabetet som brukes til å skrive vietnamesisk.

## Tegnene

Alfabetet består av 29 bokstaver, ti digrafer, én trigraf og ni diakritiske tegn for å markere tonemer. Det er først og fremst influert av portugisisk, og har aner fra 1600-tallet, da en franske misjonæren Alexandre de Rhodes publiserte det store verket *[[Dictionarium Annamiticum Lusitanum et Latinum]]* (Vietnamesisk, portugisisk og latinsk ordbok) (1651).

Bokstavene i alfabetet er de følgende:

:

Digrafene og trigrafen er disse:

:CH GH GI KH NG NGH NH PH QU TH TR

Disse gruppene ble tidligere regna som egne bokstaver, og man kan finne dem i eldre ordbøker. De regnes ikke lenger som egne bokstaver, så i moderne ordbøker vil "CH" komme mellom "CA" og "CO", og ikke etter dem.

Bokstavene "F", "J", "W" og "Z" er ikke en del av det vietnamesiske alfabetet, men brukes i utenlandske lånord. "W" brukes av og til istedenfor "U" i forkortelser. Ved uformell skriving brukes av og til "W", "F" og "J" istedenfor henholdsvis "QU", "PH" og "GI".
Tonkin

**Tonkin** (også stava **Tongkin** eller **Tongking**) er den nordligste delen av Vietnam, de sørligste delene av de kinesiske provinsene Yunnan og Guangxi, den østlige delen av Laos og den vestlige delen av Tonkinbukten. Lokalt kalles området for *Bắc Kỳ*, som betyr «Nordlige region». Siden det ligger i det fruktbare deltaet til Den røde elv er Tonkin en stor risprodusent.
Jan Håkon Jørgensen

**Jan Håkon Jørgensen** (født 22. januar 1977) fra Oslo ble skytterkonge på Landsskytterstevnet på Lesja i 2005. Han tok dermed Oslo Østre skytterlag sin 13. kongetittel. Med 246 poeng i hovedskytingen og 100 på omgangen var han ett poeng foran seks andre skyttere som måtte skyte om prinsetittel og tredjeplassen.

## Kilder
* Skytterboka 2007-2008, utgitt av Det frivillige skyttervesen
* Norsk Skyttertidende 3/2007, organ for Det frivillige skyttervesen

## Eksterne lenker
* Det frivillige Skyttervesens hjemmesider
Eilert Sundts lov

**Eilert Sundts lov** er en tese i sosiologien som først ble fremsatt av demografen Eilert Sundt. Han hevdet at antall fødte var avhengig av antall fødte en generasjon tidligere. Han mente at små barnekull fødte små barnekull, og motsatt. Slike bølger kan man finne igjen i befolkningshistorikken på 1700- og 1800-tallet. Loven forutsetter at det ikke skjer store endringer i dødelighet og migrasjon.
Oppvarmingsband

**Oppvarmingsband** er en betegnelse som brukes om band og musikkgrupper som spiller før hovedbandet skal på scenen. Oppvarmingsband har vanligvis ikke like mye lys/lyd-utstyr til rådighet under en konsert, og showet blir derfor ikke like bra som hovedbandet. Ofte er det nye og mindre kjente band som varmer opp publikum før store, kjente band, på engelsk kalt for *headliners*, går på scenen. Til gjengjeld er det mulig for nye band å bli eksponert og for publikum oppdage nye attraksjoner.

Norske The Pussycats var oppvarmere for The Rolling Stones sommeren 1965.
WoW (andre betydninger)

**Wow**, **WOW** eller **WoW** kan vise til:

*Wow – et utropsord for å være overrasket, opprinnelig fra engelsk
*WoW – forkortelse for World of Warcraft, et MMORPG-spill fra 2004.
**[[Klodenes kamp]]* (orig: *War of the Worlds*) – en roman fra 1898 av Herbert George Wells
**[[Klodenes kamp (film)]]* (orig: *War of the Worlds*) – en filmatisering av ovennevnte roman fra 2004
*Wow – en single fra 1979 av den engelske sangeren Kate Bush
*Wow! – et album fra 1987 av den engelske jentegruppen Bananarama
*W.O.W. – et musikkalbum av Wendy O. Williams
*WOW Music – et plateselskap
*WOW-alliansen – en luftfartsallianse.
* Wow-signalet – et signal registrert i 1977 av SETI-prosjektet
Amputechture

***Amputechture*** er det tredje musikkalbumet av progressiv rock-bandet The Mars Volta. Det ble utgitt i 12. september 2006. Albumet er produsert av gitarist og komponist Omar Rodriguez-Lopez og mikset av Rich Costey.
John Frusciante fra Red Hot Chili Peppers spiller gitar på hvert spor bortsett fra «Asilos Magdelena». Albumet preges i grunnen av samme elementer som bandets forrige utgivelser, men skiller seg også veldig ut.

Albumet begynner rolig og melankolsk med disige, psykedeliske gitarer i «Vicarious Atonement», som etter et klimaks beveger seg mot en jazz-aktig atmosfære som eventuelt kolliderer med *Tetragrammaton*, et episk progrock-stykke der det tar av med kaotiske trommer og gitar/saksofonskalaer i begynnelsen. Denne sangen består av flere forskjellige deler og varer i hele 17 minutter. Albumet er fullt av dynamikk, variasjon og kontraster, og musikken bærer et preg av klassisk progressiv rock.

I motsetning til albumets to forgjengere er ikke sangtekstene så sammenhengende til den grad at de er basert på én historie. Albumet handler om forskjellige temaer, blant annet religion.

## Sporliste
# «Vicarious Atonement» – 7:19
# «Tetragrammaton» – 16:41
# «Vermicide» – 4:15
# «Meccamputechture» – 11:02
# «Asilos Magdalena» – 6:34
# «Viscera Eyes» – 9:23
# «Day of the Baphomets» – 11:56
# «El Ciervo Vulnerado» – 8:50

## Generelt
* *Amputechture* er et sammentrukket ord av ordene *amputate*, *technology*, og *architecture*.
* «Viscera Eyes» utviklet fra en sang opprinnelig fra vokalistens og gitaristens forrige band At the Drive-In. 
* Tekst og melodi fra den uutgitte sangen «A Plague Upon Your Hissing» er brukt i «Day of the Baphomets».
* Amputechture er bandets siste studioopptak med trommeslager Jon Theodore.
* Amputechture er bandets første studioopptak med tidligere At The Drive-In-medlem Paul Hinojos.
* *Amputechture* ble internasjonalt utgitt den 12. september 2006, akkurat seks år etter at At the Drive-In ga ut deres siste album Relationship of Command.

## Personell
* Omar Rodriguez-Lopez – gitar, produksjon
* Cedric Bixler-Zavala – vokal, tekster
* Jon Theodore – trommer
* Isaiah Ikey Owens – tangenter
* Juan Alderete – bass
* Marcel Rodriguez-Lopez – perkusjon
* Paul Hinojos – lydmanipulasjon
* Adrian Terrazas-Gonzales – fløyte, saksofon, bassklarinett
* John Frusciante – gitar
* Sara Christina Gross – saksofon på «Meccamputechture»

## Eksterne lenker
Thaumasitt

**Thaumasitt** er et silikat med en uvanlig sammensetning, Ca3Si(CO3)(SO4)(OH)6·12(H2O). Det forekommer som fargeløse og hvite prismeaktige hexagonale krystaller. Det kan også forekomme som fiberaktige masser. Dets hardhet på Mohs skala er 3,5 og dets egenvekt er mellom 1,88 og 1,90. Optisk er det eliptisk negativt med en brytningsindeks på nω = 1,507 og nε = 1,468.

Det forekommer som et hydrotermisk vekslende mineral i sulfid eller ansamlinger av geotermiske blandinger av basalt og tuff. Det forekommer sammen med zeolitter, apofyllitt, analcim, kalk, gips og pyritt.

Det ble først beskrevet i 1878 i Sverige og oppkalt etter det greske navnet *thaumazein*, «å bli overrasket», på grunn av dets uvanlige sammensetning av karbonat, sulfat og hydroksidsilikat anioner.

Taumasitt er et svært sjeldent mineral. I Norge finnes det naturlige forekomster av thaumasitt i Sulitjelma, Lom, Lier og Rana.
War of the Worlds (EP)

***War of the Worlds*** er en EP fra det amerikanske progressiv metal-bandet Crimson Glory.

Albumet ble utgitt i 20. mars 2000 på Rising Sun Records, og er formet som et tannhjul. Det ble kun utgitt i 2000 eksemplarer.

## Sporliste
# «War of the Worlds» (nyinnspilling) 5:03	
# «Astronomica» (demo) 4:56
# «Touch the Sun» (demo) 5:47	
# «Dragon Lady» (konsertopptak)	7:30 
# «Eternal World» (konsertopptak) 4:13
Chr. Østern

**Christian Theodor Østern** (1856–1912) var en norsk børsemaker og konkurranseskytter. Han representerte Kristiania skytterlag og vant det første offisielle Landsskytterstevnet som ble arrangert i Kristiansund i 1893. 

Han var opprinnelig fra Hurum, gikk i børsemakerlære i Oslo, og var fra omkring 1899 børsemaker i Trondheim. Han tok førstepremien i hovedskyting på 400 meter, 600 meter og 1000 meter og i den såkalte festskytingen på 400 meter, i tillegg til at han altså vant selve mesterskapsskytingen.

## Referanser


## Kilder
* Skytterboka 2005-2006, utgitt av Det frivillige Skyttervesen
* 
* Landsskytterstevnet 120 år, utgitt av Det frivillige Skyttervesen

## Eksterne lenker
* Det frivillige Skyttervesens hjemmesider
Bergnebb

**Bergnebb** (Ctenolabrus rupestris) er den minste av leppefiskene. Den er vanlig fra vestkysten av Sverige, langs norskekysten nord til Nord-Trøndelag og sørover til Marokko.
Den er oransje i farge, og har en karakteristisk prikk ved halerota. 
Normal størrelse er 10-12 cm.

Bergnebb har vært brukt til å fjerne lus fra laks i oppdrettsanlegg. For at de skal brukes til dette formålet, må munnen være uskadd, og de må derfor fanges med teiner eller lignende, ikke med krok.
På Lista og området omkring kalles bergnebb for strikjette. Andre lokale navn er stinte, råte (herunder gandaråta og lapparåta), harjåd og berse.

Sportsfiskerekorden i Norge 126 g, og ble tatt i Bergen (2006).

## Referanser




## Eksterne lenker
* 
* Bergnebb hos Havforskningsinstituttet
Sal

**Sal** kan vise til:

* Sal (dyr) – et redskap til ridning (også kalt «sadel»)
* Sal (rom) – større rom med og uten seter/stoler; blant annet ballsal, gymnastikksal, kinosal osv.
* Sal (Kapp Verde) – ei øy på Kapp Verde
* Sal (elv) – ei elv i Russland
* Sal (navn) – et fornavn
* Salmenes bok – i Bibelen, forkortet Sal
Georg Frederik von Krogh

**Georg Frederik von Krogh** er navnet til flere personer:

*Georg Friderich von Krogh, (født 1653, død 1721), norsk offiser.
*Georg Frederik von Krogh (1687–1768), norsk offiser.
*Georg Frederik von Krogh (1732–1818), norsk offiser.
*Georg Frederik von Krogh (1777–1826), norsk offiser.
*Georg Frederik von Krogh (1802–1841), publisist og 1ste directeur (formann) i det Norske Studentersamfund (1824).
*George Frederik von Krogh (1843–1901), norsk offiser
Olaf Frydenlund

**Olaf Emil Frydenlund** (født 16. juni 1862 i Tune i Østfold, død 8. april 1947 i Aremark) representerte Tistedal skytterlag da han vant Landsskytterstevnet på Elverum i 1895. Fram til 1970 var han Østfold skyttersamlags eneste skytterkonge.

Frydenlund hevdet seg også i internasjonale mesterskaper, og deltok i det aller første skytter-VM i Lyon i 1897. Han ble nr. 2 på Landsskytterstevnet i 1899, og nr. 3 i 1898.

Frydenlund var utlært børse- og sykkelmaker, og drev eget verksted i Halden til 1927.

## OL-medaljer
* 1900  Paris -  Sølv i skyting,  300 m armégevær, 3 stillinger, lagskyting

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* 
* Det frivillige Skyttervesens hjemmesider
Tom Seeberg

**Tom Seeberg** (født 17. februar 1860 i Drammen – død 27. mars 1938 i Drammen) fra Bjørndalen vant historiens fjerde Landsskytterstevne i Stavanger i 1896. Han arbeidet i mange år hos Treschow i Larvik, og deretter som kontorsjef hos Cappelen på Ulefoss.

Han deltok i Sommer-OL 1900 i Paris og tok sølvmedalje i lagskyting med armégevær.

I 1901 vant Seeberg den skandinaviske skytterfesten i København.

## OL-medaljer
* 1900  Paris -  Sølv i skyting,  300 m armégevær, 3 stillinger, lagskyting

## Referanser


## Kilder
* Skytterboka 2005-2006, utgitt av Det frivillige skyttervesen
* 

## Eksterne lenker
* 
* Det frivillige Skyttervesens hjemmesider